|  |  |
| --- | --- |
| **Møtetidspunkt** | Tirsdag 27. august 2019 |
| **Møtested** | Norsk kjøretøyhistorisk museum på NORSK VEGMUSEUM |
| **Møteleder** | President Halvor Møllerløkken |
| **Antall m gjester og observatører** | 30 fremmøtte inklusive 5 gjester, ifølge fungerende sekretær og past president Elin Lyftingsmo. |
|  | Presidenten ledet møtet og ønsket velkommen til det nyåpnede museet. KLUBBEN valgte å spandere kaffe og kake fra Lysaker Gjestgiveri. |
|  | Presidenten ba om bistand til å fjerne en monter som Rotaryklubben har hatt i møterommet på Rica Victoria. Den må fjernes innen fredag!Videre ba presidenten om hjelp til å avvikle en ordning med nattevakter i forbindelse med Distriktskonferansen 17. – 21. september da utvekslings-studentene er gjester i distriktet ved konferansen. |
|  | Etter kaffen og den uhøytidelige samtalen, ga programkomiteens leder, Svein Melgaard, omviser ved museet, Anne Merete Dokken, ordet. |
| **Hovedtema** | Om ferden Norsk Vegmuseum har hatt fram til dagen i dag! |
| **Foredragsholder** | Omviser Anne Merete Dokken |
| **Kort om foredraget** | Først trodde alle det var en spøk, men de 700 modellbilene som sto i en stor glassmonter langs inngangen, var tidligere samferdselsminister Ketil Solvik Olsens private samling av i alt 1300 objekter! Det ble antydet at hans kone gjerne så at resten av «guttedrømmen» også havnet her!Omviser Dokken ga oss en meget grundig innføring i hvordan museet havnet i nærheten av Hunderfossen og med Maihaugen og andre kulturinstitusjoner i nærmiljøet. Det nye Vegmuseet måtte ligge i nærheten av andre turiststeder. På grunnlag av et notat fra vegdirektør Karl Olsen i 1970 ble det konkludert i 1978 med at et eget museum ved Hunderfossen var å foretrekke framfor at Norsk Teknisk Museum skulle stå for museumsutviklingen og bevaringen av verneverdige veier, broer og samferdselshistoriske godbiter fra vår nære og fjerne fortid. Vegdirektør Eskild Jensen løftet saken videre da 300 mål tomt ble innkjøpt i 1982, ved Hunderfossen. Lysaker skysstasjon som måtte vike for E-18 utbyggingen, havnet her som kafe og spisested, og etter hvert kom hus, veger og miljø på plass.. Resten er historie, år for år, der planer kom på plass, ikke uten motstand og skepsis til organisering. I 1992 kom ideen om et eget Fjellsprengningsmuseum opp og i 2004 ble det åpnet.På Lillehammer samlet en del veteranvogneiere seg og fikk til et eget kjøretøyhistorisk museum. Burde ikke dette med tiden ligge sammen med Vegmuseet? Kunne Kultur- og Samferdselsdepartementet samarbeide om det? Det ble Solvik Olsen som skar gjennom og fikk museet på plass. Søndag 9. juni 2019 kunne han stolt vise fram sin egen modellsamling sammen med et utsøkt antall av historiske kjøretøy i en smakfull utstilling av biler, sykler og motorsykler i alle varianter! Herlig! For et MUSEUM!!! |
| **Referent** | Anders Ole Hauglid |
| **Neste møte** | Tirsdag 3.september. Stedet blir kunngjort seinere av sekretær. |
| **Neste referent** | Arne Svilosen |